open-index/open-wikipedia-markdown huggingface dataset:
Ալեքս Բուդա

**Ալեքս Բուդա** (, ), հրեական ծագմամբ ալբանացի պատմաբան։ Ալբանիայի գիտությունների ակադեմիա անդամ և նախագահ։

## Կենսագրություն
Ալեքս Բուդան ծնվել է 1910 թվականի սեպտեմբերի 7-ին Էլբասան քաղաքում (այն ժամանակ եղել է Օսմանյան Թուրքիայի տիրապետության տակ, ներկայումս գտնվում է Ալբանիայում)։ Դպրոց հաճախել է Իտալիայի Լեչե քաղաքում։ Միջնակարգ կրթությունն ավարտել է Ավստրիայի Զալցբուրգ քաղաքում 1930 թվականին։ Դպրոցն ավարտելուց հետո ընդունվել է Վիեննայի համալսարան, որտեղ սովորել է փիլիսոփայություն և գրականություն, բայց առանց համալսարանն ավարտելու վերադարձել է Ալբանիա։

Համալսարանում սովորած լինելով գրականություն՝ Ալեքս Բուդան Ալբանիայում զբաղվել է պատմաբանությամբ։ Նա համարվում է ալբանական հետպատերազմյան պատմագիտության հիմնադիրը։ Բուդան եղել է Ալբանիայի քաղաքական պատմագրության հայտնի ներկայացուցիչներից մեկը Ալբանիայում սոցիալիստական կարգերի տիրապետության ժամանակաշրջանում։ Բուդան եղել է Ալբանիայի գիտությունների ակադեմիայի անդամ, ինչպես նաև դարձել է ակադեմիայի նախագահ։ Որոշ աղբյուրներում նշվում է, որ Ալեքս Բուդան եղել է ալբանացի պետական գործիչ Էնվեր Խոջայի վստահված անձը։ Բուդան եղել է միակ պատմաբանը, որ մասնակցել է Տիրանայում 1972 թվականի նոյեմբերի 20-25-ն անցկացված Ալբաներենի ուղղղագրության համագումարին։

Ալեքս Բուդան մասնակցել է Ազգագրական հետազոտությունների ազգային համաժողովին, որն անցկացվել է 1976 թվականին և նվիրված է եղել Ալբանիայի աշխատանքային կուսակցության հիմնադրման 35-ամյակին։ Բուդան պատկանել է գիտանակնների ու մարքսիստ փիլիսոփաների այն խմբին, ովքեր քննադատել են իրենց ժամանակակից աշխարհում գոյություն ունեցող տեսություններն ու ուղղությունները՝ համարելով դրանք կապիտալիստական ու ռևիզիոնիստական։

Ժամանակակից պատմագրությունը Բուդայի աշխատություններն օգտագործում է որպես ալբանացիների ծագման վերաբերյալ ալբանական վարկածի աղբյուր։ Բուդան պատկանել է այն պատմաբանների թվին, ովքեր ալբանացիներին հաամրում են իլլիրիացիների հետնորդներ՝ նշելով, թե վերջիններիս մասին ոչինչ չի հիշատակվում վեցերորդ դարից (երբ իլլիրիացիները պատմական փաստաթղթերում հիշատակվել են վերջին անգամ) մինչև 11-րդ դար (երբ պատմական փաստաթղթերում առաջին անգամ հիշատակվել են ալբանացիները)։ Հիմնվելով ալբանացիների՝ իլլիրիացիներից ծագման վարկածի վրա՝ Ալեքս Բուդան առաջ է քաշել այն գաղափարը, թե ալբանացիները ամենահին ժողովուրդներից մեկն են ոչ միայն Բալկաններում, այլև ամբողջ Եվրոպայում։

Ալեքս Բուդան ալբանացի այն փոքրաթիվ գիտնականներից մեկն էր, որոնք Ալբանիայի կոմունիստական իշխանություններից թույլտվություն էին ստացել օգտվել արտասահմանյան գրականությունից՝ օգտագործելու համար այն գաղափարական ու տեսական նոր ուղղությունների ստեղծման ու դրանք իրենց հայրենակիցների շրջանում տարածման համար։

## Մատենագրություն
* , (coautorship)
* 
* 
* 

## Ծանոթագրություններ

## Աղբյուրներ
* 

Կատեգորիա:Ալբանացի պատմաբաններ
Կատեգորիա:Վիեննայի համալսարանի շրջանավարտներ
Կատեգորիա:20-րդ դարի պատմաբաններ
Լուիզա Գեգա

**Լուիզա Գեգա** (, ), ալբանացի թեթև ատլետ, ով հանդես է գալիս վազք միջին տարածությունում (800, 1500 և 3000 մետր) և ստիպլ-չեյս մարզաձևերում. այդ կատեգորիաներից յուրաքանչյուրում դարձել է Ալբանիայի ռեկորդակիր։ Տիրանայի մարզական համալսարանի շրջանավարտ է (գիտությունների մագիստրոս)։

## Կարիերա
2010 թվականի Եվրոպայի առաջնության երրորդ լիգայի մրցություններում հաղթել է իր երկու վազքատարածություններում՝ դառնալով հայրենի երկրի միակ ներկայացուցիչը, որ մրցանակի է արժանացել առաջնությունում։ Լուիզա Գեգան մասնակցել է 2011 թվականի Եվրոպայի՝ շինության ներսում անցկացվող առաջնությանը, որը տեղի է ունեցել Փարիզում։ 800 մետր տարածությունում իր նախնական վազքը նա ավարտել է վերջինը, սակայն սահմանել է անձնական ռեկորդ։

2011 թվականի Ալբանիայի առաջնությունում ազգային ռեկորդներ է սահմանել 800 մետր (2.02,94) և 3000 մետր խոչընդոտներով (9.54,72) վազքատարածություններում։ Նույն թվականի Եվրոպայի թիմային առաջնությունում ստիպլ-չեյս վազքատարածությունն անցել է 10.02,88 վայրկյանում՝ դառնալով երկրորդը երրորդ լիգայում։ 1500 մետր վազքատարածությունում նա գրավել է առաջին տեղը (4.19,50)։ Այդ մրցանակային տեղերի կրկին միակն էին Ալբանիայի համար։

Բալկանների թեթև ատլետիկայի առաջնությունում՝ 2011 թվականի հուլիսի 2-ին, Լուիզա Գեգան ոսկե մեդալի է արժանացել 1500 մետր վազքատարածությունում՝ սահմանելով անձնական ռեկորդ (4.14,22): Հաջորդ օրը երկրորդ տեղն է գրավել ստիպլ-չեյսում։

Լուիզա Գեգան 2011 թվականին Շենչժենում անցկացվող ամառային Ունիվերսիադայի ժամանակ 800 մետր վազքատարածությունում հասել է կիսաեզրափակիչ, որտեղ դարձել է յոթերորդը՝ ցույց տալով 2.04,13 արդյունք։

2011 թվականի աշխարհի առաջնությունում, որ անցկացվում էր Դեգուում, Լուիզա Գեգուն Ալբանիայի միակ ներկայացուցիչն էր։ 800 մետր տարածությունում նախնակա վազքի ժամանակ նա եղել է հինգերորդը (2.03,21), ինչը նրան թույլ չի տվել շարունակել մասնակցությունը։

2012 թվականի ձմեռային մրցաշրջանում Լուիզա Գեգան Բալկանների առաջնությունում հաղթել է 1500 մետր վազքատարածությունում՝ սահմանելով Ալբանիայի նոր ռեկորդ (4.10,75): Սակայն աշխարհի՝ շինության ներսում անցկացվող առաջնությունում, որ նույնպես տեղի է ունեցել Ստամբուլում, ցույց է տվել 4.13,45 արդյունք, ինչի պատճառով չի կարողացել մասնակցել եզրափակչին։

2014 թվականի աշխարհի՝ շինության ներսում անցկացվող առաջնությունում գրավել է յոթերորդ տեղը (4.08,24):

2015 թվականի մայիսի 15-ին Դոհայում անցկացվող Ադամանդե լիգայի առաջնությունում Լուիզա Գեգան թարմացրել է ազգային ռեկորդը 1500 վազքատարածությունում (4.02,63):

Լուիզա Գեգան մասնակցել է 2015 թվականի Եվրոպական խաղերի թիմային առաջնությանը, որ անցկացվում էր Բաքվում. այդտեղ նա հաղթել է 1500 մետր վազքատարածությունում՝ սահմանելով Եվրոպայի խաղերի ռեկորդ՝ 4.11,58, իսկ 800 մետր վազքատարածությունում զբաղեցրել է երկրորդ տեղը (2.02,36):

2015 թվականի աշխարհի առաջնությունում, որ անցկացվում էր Պեկինում, նախընտրական փուլում գրավել է 21-րդ տեղը և դուրս մնացել մրցությունից։

## Ծանոթագրություններ

## Արտաքին հղումներ
* Լուիզա Գեգայի էջը IAAF կայքում 
* Լուիզա Գեգայի էջը All-Athletics.com կայքում  
* Լուիզա Գեգայի էջը 2013 թվականի Ամառային ունիվերսիադայի կայքում 
* Luiza Gega, atletja 44 kg që theu rekordin e Pavlina Evros Հրապարակում *Gazeta SOT* կայքում, 15 հունիսի, 2011 թվական 

Կատեգորիա:Ալբանացի թեթև ատլետներ
Կատեգորիա:Ալբանացի մարզիկներ
Մոնտո (Արյեժի գավառ)

**Մոնտո** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սավերդեն կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09199։

## Բնակչություն
Համայնքի բնակչությունը 2008 թվականին կազմում էր 674 մարդ։

## Տնտեսություն
2007 թվականի տվյալներով 447 աշխատունակ տարիքի մարդկանցից (15-64 տարեկան) 323-ը տնտեսապես ակտիվ էին, 124-ը անգործունակ (ակտիվության ցուցանիշը 72,3 %, 1999 թվականին եղել է՝ 67,5 %)։ 323 աշխատունակ բնակիչներից 292-ը աշխատում էին (154 տղամարդ և 138 կին), անաշխատանք էին 31-ը (14 տղամարդ և 17 կին)։ 124 անգործունակ մարդկանցից 32-ը աշակերտներ կամ ուսանողներ են, 52-ը թոշակառու, 40-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնտուլիո (Արյեժի գավառ)

**Մոնտուլիո** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09210։

## Բնակչություն
Համայնքի բնակչությունը 2008 թվականին կազմում էր 364 մարդ։

## Տնտեսություն
2007 թվականի տվյալներով 236 աշխատունակ տարիքի մարդկանցից (15-64 տարեկան) 165-ը տնտեսապես ակտիվ էին, 71-ը անգործունակ (ակտիվության ցուցանիշը 69,9 %, 1999 թվականին եղել է՝ 74,7 %)։ 165 աշխատունակ բնակիչներից 143-ը աշխատում էին (77 տղամարդ և 66 կին), անաշխատանք էին 22-ը (12 տղամարդ և 10 կին)։ 71 անգործունակ մարդկանցից 17-ը աշակերտներ կամ ուսանողներ են, 31-ը թոշակառու, 23-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մոնֆա (Արյեժի գավառ)

**Մոնֆա** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09205։

## Բնակչություն
Համայնքի բնակչությունը 2008 թվականին կազմում էր 80 մարդ։

## Տնտեսություն
2007 թվականի տվյալներով 48 աշխատունակ տարիքի մարդկանցից (15-64 տարեկան) 30-ը տնտեսապես ակտիվ էին, 18-ը անգործունակ (ակտիվության ցուցանիշը 62,5 %, 1999 թվականին եղել է՝ 61,4 %)։ 30 աշխատունակ բնակիչներից 24-ը աշխատում էին (16 տղամարդ և 8 կին), անաշխատանք էին 6-ը (3 տղամարդ և 3 կին)։ 18 անգործունակ մարդկանցից 2-ը աշակերտներ կամ ուսանողներ են, 4-ը թոշակառու, 12-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Յուհան Պարտս

**Յուհան Պարտս** (, ), էստոնացի պետական գործիչ, Էստոնիայի տնտեսական հարցերի և հաղորդակցության նախկին նախարար, Էստոնիայի նախկին վարչապետ։ Հայրենիքի և Res Publica միություն կուսակցության անդամ։

## Կենսագրություն
Յուհան Պարտսը ծնվել է 1966 թվականի օգոստոսի 27-ին Տալլինում։ Ավարտել է Տալլինի № 1 միջնակարգ դպրոցը։ Սովորել է Տարտուի համալսարանում, որտեղ ուսումնասիրել է իրավունք։

Բարձրագույն կրթությունն ավարտելուց հետո Յուհան Պարտսն աշխատանքի է ընդունվել արդարադատության նախարարությունում։ Շուտով համբավ է ձեռք բերել որպես անձ, ով ձգտում է բարեփոխումներ կատարել։ 1998 թվականի գարնանը նախարար Միհկել Օվիյրի կողմից նշանակվել է Գլխավոր վերահսկիչ՝ այդ պաշտոնում մնալով մինչև 2002 թվականը։ Այդ ընթացքում նա հաճախ է քննադատել իշխող կառավարությանն ու դարձել է ամենամեծ ժողովրդականություն վայելող էստոնացի քաղաքական գործիչներից մեկը։

Իր քաղաքական կարիերան Յուհան Պյատսն սկսել է նոր կազմավորված Res Publica կուսակցության հետ, որի նախագահն էր ինքը։ Կուսակցության ստեղծման ժամանակ հայտարարվել է, որ դա գաղափարախոսություններից ազատ երիտասարդ պրագմատիկների կուսակցություն է, որ հակված է դեպի լիբերալ-տնտեսագիտական հայացքները։ Res Publica կուսակցության նախընտրական ծրագրի կենտրոնական կետերից մեկը եղել է հանցագործության ու կաշառակերության դեմ պայքարի խոստումը։

2003 թվականին Ռիյգիկոգուի ընտրությունների ժամանակ Պարտսի կուսակցությունն հավաքել է անսպասելի շատ ձայներն ու ձևավորել կառավարական նոր կոալիցիա, իսկ Պարտսը նշանակվել է վարչապետ։ Նոր կառավարությունն իր աշխատանքն սկսել է 2003 թվականի ապրիլի 10-ին։

2005 թվականի մարտի 24-ին Յուհան Պարտսը հրաժարական է տվել, որովհետև Ռիյգիկոգուն անվստահություն էր հայտնել արդարադատության նախարար Կեն-Մարտի Վախերին։ Վերջինս սահմանել էր հատում կարգ, ըստ որի ամեն տարի Էստոնիայի նահանգներից յուրաքանչյուրում պատասխանատվության պիտի ենթարկվեին որոշակի թվթվ պետական ծառայողներ (դա արվել է կոռուպցիայի դեմ պայքարելու համար), ինչը շատերը համարել են ստալինիզմի դրսևորում։ Փաստաթուղթը հավանության էր արժանացել Պարտսի կողմից։

Յուհան Պարտսի պաշտոնավարման ժամկետն ավարտվել է 2005 թվականի ապրիլի 13-ին, երբ Ռիյգիկոգուն վարչապետի պաշտոնի համար հաստատել է Անդրուս Անսիպի թեկնածությունը։

Res Publica և «Հայրենիքի միություն» կուսակցությունների միավորման արդյունքում 2006 թվականին ձևավորվում է «Հայրենիքի և Res Publica միություն» կուսակցությունը, որի անդամ է դառնում Յուհան Պարտսը։

2007 թվականի ապրիլի 4-ից մինչև մարտի 2014 թվականի մարտի 26-ը Յուհան Պարտսն զբաղեցրել է Էստոնիայի տնտեսական հարցերի և հաղորդակցության նախարարի պաշտոնը։

Յուհան Պարտսն ամուսնացած է եղել դատավոր Մերլե Պարտսի հետ։ Նրանք ունեն երկու երեխա՝ Տոոմաս-Հենդրիկն ու Պիլլե-Ռիյնը։ Ներկայումս նրա կինն է փաստաբան Դեյզի Տաուկը, ով Պարտսից փոքր է տասը տարով։

## Ծանոթագրություններ

## Արտաքին հղումներ
* ''Հայրենիքի և Res Publica միություն'' կուսակցության պաշտոնական կայք (էստ.) 
* Интервью Радио Свобода

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Էստոնացի պետական գործիչներ
Կատեգորիա:Էստոնիայի քաղաքական գործիչներ
Կատեգորիա:Տարտուի համալսարանի շրջանավարտներ
Ալբանիայի արվեստների համալսարան

**Ալբանիայի արվեստների համալսարան** (ալբաներեն՝ Universiteti e Arteve, նախկինում՝ **Արվեստների ակադեմիա**), արվեստի գծով բարձրագույն կրթություն ապահովող հիմնական համալսարանն է Ալբանիայում։

## Պատմություն
Հիմնադրվել է 1966 թվականին՝ որպես արվեստի բարձրագույն ինստիտուտ, որը միավորել է երեք գեղարվեստական հաստատությունների՝ Տիրանայի պետական կոնսերվատորիա, Կերպարվեստի բարձրագույն դպրոց և “Aleksander Moisiu” դերասանների ավագ դպրոց։ 1991 թվականին Արվեստի բարձրագույն ինստիտուտն ստացել է համալսարանի աստիճան և անվանափոխվել է Արվեստների ակադեմիա։ 2009 թվականի հոկտեմբերի 12-ին ակադեմիան Ալբանիայի նախագահի կողմից արժանացել է "Grand Master Order" պարգևի։

### Կառուցվածք
Ակադեմիան ունի երեք ֆակուլտետ։
* Երաժշտության ֆակուլտետ - դաշնամուր, ջութակ, ալտ, թավջութակ, կոնտրաբաս, կիթառ, ֆլեյտա, հոբոյ, կլարնետ, տրոմբոն, շեփոր, ակորդեոն, ֆագոտ, գալարափող, տաղ, ունի նաև մանկավարժության և ունի երկու ակադեմիական բաժիններ
** Երաժշտագիտություն/կոմպոզիցիա/դիրիժորություն
** Կատարողական բաժին
* Վիզուալ արվեստի ֆակուլտետ - գեղանկարչություն, գրաֆիկա, դիզայն, մուլտիմեդիա, կիրառական դիզայն, քանդակագործություն, կերամիկա, ունի երկու ակադեմիական բաժիններ
** Նկարչության բաժին
** Քանդակագործության բաժին
* Դրամատիկական ֆակուլտետ - ֆիլմերի և հեռուստատեսության ռեժիսորական աշխատանքներ, բեմական դիզայն, հագուստի նկարիչ, խորեոգրաֆիա, ունի երկու ակադեմիական բաժիններ
** Դերասանական բաժին
** Ռեժիսուրա/թատրոն/դիզայն/խորեոգրաֆիա/արվեստի տեսության բաժին

## Ակադեմիայի տնօրեններ, ռեկտորներ
* 1966 -1969 Վիլսոն Կիլիցա (1932), նկարիչ (Արվեստների բարձրագույն դպրոցի տնօրեն)
* 1969-1973 Տեֆիկ Չաուշի, գրող (Արվեստների բարձրագույն դպրոցի տնօրեն)
* 1973-1978 Լիլի Ժամո (Արվեստների բարձրագույն դպրոցի տնօրեն)
* 1978-1981 Իբրահիմ Մադհի, ջութակի պրոֆեսոր (Արվեստների բարձրագույն դպրոցի տնօրեն)
* 1981-1988 Քրիստո Յորջի, ռեժիսոր (Արվեստների բարձրագույն դպրոցի տնօրեն)
* 1988-1991 Յակուպ Մատո (1934-2005) (Արվեստների բարձրագույն դպրոցի տնօրեն)
* 1991-1992 Ֆաթմիր Հյուսի, երաժիշտ, (Արվեստների ակադեմիայի տնօրեն)
* 1992-1995 Բույար Կապեջիու (1944), ռեժիսոր, դերասան (Արվեստների ակադեմիայի տնօրեն)
* 1995-1997 Ջերջ Ժեյի (1926-2010), գրող (Արվեստների ակադեմիայի տնօրեն)
* 1997-2008 Կաստրիոտ Չաուշի (1954), դերասան, դրամատիկական պրոֆեսոր (Արվեստների ակադեմիայի ռեկտոր)
* 2008 - Պետրիտ Մալայ (1961), դերասան, դրամատիկական պրոֆեսոր (Արվեստների ակադեմիայի ռեկտոր, Արվեստների համալսարանի ռեկտոր)

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:1966 հիմնադրումներ Ալբանիայում
Կատեգորիա:1966 հիմնադրված կրթական հաստատություններ
Կատեգորիա:Ալբանիայի համալսարաններ
Օժի (Էնայի գավառ)

**Օժի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը Սուասոնն է։

Համայնքի INSEE կոդը՝ 02036:

## Բնակչություն
2010 թվականի տվյալներով՝ բնակչությունը կազմում է 90 մարդ։

## Տնտեսություն
2010 թվականին համայնքի 54 աշխատունակ (15-64 տարեկան) բնակիչներից 42-ը տնտեսապես ակտիվ էին, 12-ը՝ ոչ ակտիվ (ակտիվության ցուցանիշը կազմել 77,8%, 1999 թվականին եղել է 78,3%)։ 42 տնտեսապես ակտիվ բնակիչներից աշխատում էին 38-ը (21 տղամարդ և 17 կին), գործազուրկ էին 4-ից (2 տղամարդ և 2 կին)։ 12 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 3-ը՝ թոշակառուներ, 4-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություն

## Արտաքին հղումներ
* Վիճակագրության ազգային ինստիտուտ. Օժի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Օդինի

**Օդինի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։

Համայնքի INSEE կոդը՝ 02035:

## Բնակչություն
2010 թվականի տվյալներով՝ համայնքի բնակչությունը կազմում է 265 մարդ։ 

## Տնտեսություն
2010 թվականին համայնքի 154 աշխատունակ (15-64 տարեկան) բնակիչներից 121-ը տնտեսապես ակտիվ էին, 33-ը՝ ոչ ակտիվ (ակտիվության ցուցանիշը կազմել է 78,6 %, 1999 թվականին եղել է 67,2%)։ 121 տնտեսապես ակտիվ բնակիչներից աշխատում էին 106-ը (61 տղամարդ և 45 կին), գործազուրկ էին 15 մարդ (8 տղամարդ և 7 կին)։ 33 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 9-ը՝ թոշակառուներ, 15-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Օդինի 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ուֆա (ֆուտբոլային ակումբ)

**Ուֆա ՖԱ** (, ), ռուսական (բաշկիրական) ֆուտբոլային ակումբ Բաշկորտոստանի Ուֆա քաղաքից։

## Պատմություն
2010 թվականի ամռանը Ռուսաստանի Դաշնության կազմում գտնվող Բաշկորտոստանի հանրապետության երկրորդ նախագահ Ռուստեմ Խամիտովը կենտրոնական կառավարությանը ներկայացրեց իր մտադրությունը Ուրֆա քաղաքը ներկայացնող ֆուտբոլային ակումբ ստեղծելու համար։

Նորաստեղծ ֆուտբոլային ակումբը պետք է անդամակցեր Ռուսաստանի Պրեմիեր Լիգային։

2010 թվականի դեկտեմբերի 23-ին կազմավորվում է Ուրֆա ֆուտբոլային ակումբը՝ Բաշինֆորմսվյազ-Դինամո Ուֆա ֆուտբոլային ակումբի հիման վրա։

Ֆուտբոլային ակումբը անդամակցում է Ռուսական Պրեմիեր Լիգային, իսկ մարզչական անձնակազմը հիմնականում Անգլիայից էին։

## Ծանոթագրություններ

Կատեգորիա:Ռուսական ֆուտբոլային ակումբներ
Սազանի

**Սազանի** (, , ), կղզի Ադրիատիկ ծովում։ Պատկանում է Ալբանիային։

Սազանի կղզին տեղակայված է Վլյորա նեղուցի մուտքի մոտ, վարչականորեն մտնում է Ալբանիայի Վլյորայի գավառի կազմի մեջ։ Ալբանիայի ամենամեծ կղզին է։ Մակերեսը կազմում է 5.7 կմ², բնակեցված չէ։ Հասարակության համար բաց է 2015 թվականի հուլիսից։

## Պատմություն
[thumb|left|Սազանի կղզին (աջից), տեսքը [Վլյորայից]]
Հնում կղզին կոչվել է *Սասոն* () և հիշատակվել է Պոլիբիոսի կողմից մ.թ.ա. 215 թվականին տեղի ունեցած ռազմական մի դեպքի առիթով։ Եղել է Հռոմեական ու Բյուզանդական կայսրությունների տիրապետության տակ, իսկ 1279 թվականին գրավվել է Անժու-Սիցիլիական տան կողմից։

Միջին դարերում կղզին պատկանել է Վենետիկի հանրապետությանը, իսկ Նապոլեոնյան պատերազմներից հետո 1815 թվականին կնքված Փարիզի հաշտության պայմանագրով դարձել է բրիտանական պրոտեկտորատի մաս (Իոնյան կղզիների հետ միասին)։ 1864 թվականին Իոնյան կղզիներն ու Սազանի կղզին փոխանցվել են Հունաստանին։ Բալկանյան երկրորդ պատերազմից հետո՝ 1913 թվականին, Իտալիան ու Ավստրիան Հունաստանին ստիպում են տարհանել Ալբանիայի հարավային մասի, այդ թվում նաև Սազանի կղզու բնակչությունը։ 1914 թվականի հոկտեմբերի 30-ին Սազանին գրավվել է Իտալիայի կողմից, որը կղզում տեղակայել է իր ռազմակայանը։ 1915 թվականի ապրիլի 26-ին Լոնդոնում կնքված պայմանագրով հաստատվում է կղզու պատկանելությունն Իտալիային, իսկ Ալբանիան կորցնում էից հետո Ալբանիան անկախություն է ստանում, սակայն 1920 թվականի սեպտեմբերի 2-ին կնքված ալբանա-իտալական արձանագրությամբ կղզին մնում էր Իտալիային։ Երկրորդ համաշխարհային պատերազմի տարիներին՝ 1943-1944 թվականներին, կղզին գրավել են գերմանական զորքերը։ 1947 թվականի փետրվարի 10-ին կնքված Փարիզի հաշտության պայմանագրով Սազանին հանձնվում է Ալբանիային։ Մինչև 1960-1961 թվականներին ԽՍՀՄ-ի և Ալբանիայի միջև քաղաքական տարաձայնությունների ի հայտ գալը Սազանի կղզին օգտագործում էին խորհրդային ռազմածովային ուժերը։

2010 թվականի ապրիլի 29-ին Սազանի կղզու շուրջը գտնվող ծովային տարածքը, որի լայնությունը կազմում է 1852 մետր (1 ծովային մղոն) հայտարարվել է Կարաբուրուն-Սազան ծովային ազգային պարկի մաս. այն առաջին և դեռևս միակ ծովային ազգային պարկն է Ալբանիայում։

## Ծանոթագրություններ

## Արտաքին հղումներ

* Սազանի կղզու պաշտտոնական կայքը 
* 
* Documentary on Sazan Island, starts at 1:56, Youtube.com (ֆրանսերեն)
* WorldStatesmen - Albania
* The breeding bird community of Sazani Island: state of knowledge and management recommendations

Կատեգորիա:Ադրիատիկ ծովի կղզիներ
Կատեգորիա:Ալբանիայի կղզիներ
Կատեգորիա:Անմարդաբնակ կղզիներ
Կատեգորիա:Իտալիայի թագավորություն (1861–1946)
Կատեգորիա:Կղզիներ այբբենական կարգով
Բայմակ (քաղաք)

**Բայմակ** (), Բաշկորտոստան Հանրապետության քաղաք, համարվում է Բայմակսկի շրջանի վարչական կենտրոնը (Բաշկորտոստանում)։

## Աշխարհագրական դիրք
Քաղաքը հյուսիսից սահմանակցում է Հարավային Ուրալի լանջերի հետ։ Հեռավորությունը Ուֆայից, Բայմակ-Այկարովոր-Բելորեցկ-Ուֆա երկաթուղիով, կազմում է 447 կմ։

## Պատմություն
Քաղաքի անվանումը գալիս է Բայմակ Բիկբուլատովի անունից, ով եղել է ավանդեր և մասնակցել է 1755 թվականի բաշկիրյան վերականգնման համար մղվող պայքարին։

Տանալիկովո Բայմակը հիմնադրվել է 1748 թվականին, սկզբում ծառայել է որպես կանանիկոլյան և Պրեոբրաժենյան պղնձաարդյունաբերական գործարանների հանքային բազա։ Սկզբնական անվանումը ծագել է Տանալիկ գետից։

Անկումից հետո, 1755 թվականին բաշկիրյան բնակչությանը ամբողջությամբ հրկիզեց ցարական զինվորները, միաժամանակ դադարեցնել տվեցին հանքաարդյունաբերական ձեռնարկությունների աշխատանքը։ Տանալիկովո Բայմակ գյուղի երկրորդ ծնունդը կապվեց XIX դարի միջին տարիների հետ, իսկ ոսկե քաղաքի ծննադավայրը եղավ Տանալիկ գետի ափին։

## Բնակչություն

; Ազգային կազմ
Համաձայն 2010 թվականին Վսերոսիայում անցկացված մարդահամարի տվյալների, քաղաքի ազգային կազմը կազմված է. բաշկեր — 71,6 %, ռուսներ — 21,3 %, թաթարներ — 5,1 %, այլ ազգերի դեմքեր — 2 %:

## Տնտեսություն
; Ձեռնարկություններ
* Բայմակսյան ԱՏՊ
* «Ջրաալիքի» ձեռնարկություն
* «Ջերմակապի» ձեռնարկություն
* Բայմակսյան ձուլա-մեխանիկական գործարան
* Բայմակսյան ԴՐՍՈՒ
* «ՊՄԿ-Բեյմակ» ձեռնարկություն
* Բայրամգուլովի ԿՖԽ
* * "Բաշկրյան նրբահամ կերակուրի" ձեռնարկություն
* ԲՐՍՈՒ
* «Շինարարական ծառայության» ձեռնարկություն

; Առևտուր
* Հանրախանութներ
* «Մեգապոլիս» ԱԿ
* «Արկաիմ» ԱԿ
* Կենտրոնական շուկա
* Կիրակնօրյա շուկա

## Տրանսպորտ
; Քաղաքային տրանսպորտ
* Երկաթուղայիններ
* Երկաթուղային տաքսի
* Տաքսի

; Միջքաղաքային տրանսպորտ
* Բայմակյան ավտոկայան
* Մասնավոր երկաթուղային տաքսի

## Սոցիալական ոլորտ
; Նրա կազմում
* № 1 միջնակարգ դպրոց
* № 2 միջնակարգ դպրոց
* № 3 միջնակարգ դպրոց
* № 4 միջնակարգ դպրոց
* Բայմակյան գիշերօթիկ դպրոց
* № 105 պրոֆեսիոնալ դպրոց
* Բայմակյան գյուղատնտեսական տեխնիկական դպրոց
* Ուֆլիմյան վառելիքա-էներգետիկ քոլեջ, Բայմակյան մասնաճյուղ
* Մանկական արվեստի դպրոց

; Մշակույթ և հանգիստ
* Ս. Յուլաևի անվան մշակույթի և հանգստի զբասայգի
* Մշակույթի շրջանային տուն
* «Իրենդիկ» կինոթատրոն
* «Գրաֆյան լիճ» Տուրբազա
* «Տալկաս» առողջարան

; Հյուրանոցներ, հոթելներ
* Հյուրանոց «Բաշկիրիա»
* Հյուրանոց «Սակմար»
* Քեմփինգ «Իլիսեբիկա Տաու»

; Բաղնիք և շոգեբաղնիքներ
* Քաղաքային բաղնիք

## Ծանոթագրություններ

Կատեգորիա:1748 թվականին հիմնադրված բնակավայրեր
Կատեգորիա:1913 հիմնադրումներ Ռուսաստանում
Կատեգորիա:Բաշկորտոստանի բնակավայրեր
Կուկ-Կարաուկ

**Կուկ-Կարաուկ** (, , «երկնագույն, երկնքի գույնի» և «աղմկող» բառերից), **Կուկրաուկ** ( - «ҡуҡырауыҡ»՝ *դղրդացող* բառից), ջրվեժ Ռուսաստանի Դաշնության կազմում գտնվող Բաշկորտոստան հանրապետությունում՝ համանուն գետի վրա։ 1965 թվականին հայտարարվել է բնության հուշարձան։ Գտնվում է Իշիմբայսկի արգելոցի տարածքում։

Կուկ-Կարաուկ ջրվեժը տեղակայված է Իշիմբայսկի շրջանի Մակարովո գյուղից 7 կմ հեռավորության վրա՝ Р316 ավտոճանապարհի մոտ (նախկին Բելորեցկի ճանապարհ)։ Նույն գետի վրա է գտնվում նաև Ҡуҡы-рауыҡ ջրվեժը։

Կուկ-Կարաուկը կազմված է մի քանի սանդղաջրվեժներից, որոնց ընդհանուր բարձրությունը կազմում է 10-12 մետր։ Ամռանը, երբ Կուկրաուկ գետի ջուրը նվազում է, ջրվեժը գրեթե անհետանում է. մնում են միայն ջրի ոչ մեծ շիթեր։

Ջրվեժի շուրջը լեռնային նոսր անտառ է, որտեղ աճում են լորենիներ, գորշ լաստենիներ, գորտնուկավոր կեչիներ։ Հանդիպում են նաև այլ բույսեր, ինչպիսիք են թանթռնիկի, մատնոցուկի, պտերների առանձին տեսակներ։

Կուկ-Կարաուկ ջրվեժը զբոսաշրջային վայր է։ Ջրվեժից ոչ հեռու են տեղակայված Կալիմ-ուսկան ժայռը և Սալավատյան ու Զիգանովկա քարայրները։

## Պատկերասրահ

Кук-Караук вечером.jpg
Короткая выдержка.jpg
Водопад Кук Караук май Ишимбайский район Башкортостана.JPG
Kuk-Karauk waterfall.jpg


## Ծանոթագրություններ

## Գրականություն
* Дар Д., Ельянов А. За Кук-Карауком. 30000 километров на велосипедах и мотоциклах. Рисунки Е. Кршижановского. Ленинград: Государственное издательство детской литературы. 1963. 216с. Твердый переплет, обычный формат.
* Кукраук// Башкирская энциклопедия http://encycl.bash-portal.ru/kukrauk.htm

## Արտաքին հղումներ

* 
* 
* Նկարագրություն
* Управление Федеральной службы по надзору в сфере природопользования (Росприроднадзора) по Республике Башкортостан 
* Система охраняемых природных территорий Республики Башкортостан 
* картина В. П. Денисова, пейзаж
*   Телевизионная передача «Следопыт»
* Фотоотчет
* Водопады Республики Башкортостан 

Կատեգորիա:Բաշկորտոստանի ջրվեժներ
Կատեգորիա:Ռուսաստանի ջրվեժներ
Ջոնբենեթ Ռեմսիի սպանություն

**Ջոնբենեթ Պատրիսիա Ռեմսի** (, ), ԱՄՆ-ի մանկական գեղեցկության մրցույթների հաղթող, որ սպանվել է 1996 թվականին 6 տարեկան հասակում։ Չնայած բազում տեսակետների և տարբերակների՝ Ռեմսիին սպանողը կամ սպանողները այդպես էլ չեն գտնվել։

Ծնվել է 1990 թվականի օգոստոսի 6-ին Ատլանտա քաղաքում, Ջորջիա նահանգ։ Ջոնբենեթը մասնակցել է մանկական գեղեցկության բազում մրցույթների, ստացել է հետևյալ տիտղոսները. Colorado State All-Star Kids Cover Girl, America’s Royal Miss, Little Miss Charlevoix, National Tiny Miss Beauty, Little Miss Colorado, Little Miss Christmas:

1996 թվականին Ռեմսիի ընտանիքը ապրում էր Բոուլդեր քաղաքում (Կոլորադո նահանգ)։ Աղջկա հայրը՝ Ջոն Ռեմսին, զբաղվում էր ծրագրային ապահովման տեղաբաշխմամբ, իսկ մայրը՝ Պատրիսիան, եղել է «Միսս Վիրջինա» և «Միսս Ամերիկա» տիտղոսակիր, հետևում էր Ջոնբենեթին և նրա ավագ եղբորը՝ Բըրքին (Burke):

## Մահ
1996 թվականի դեկտեմբերի 26-ին Պատրիսիա Ռեմսին ոստիկանությանը հայտնեց, որ իր տանը գրություն է գտել՝ իբր առևանգված դստեր 118 հազար դոլար փրկագնի պահանջով։ Շուտով Ռեմսին և իր ընկերները, որ շրջում էին տնով, նկուղում հայտնաբերեցին Ջոնբենեթի մարմինը։ Համաձայն դատաբժշկական փորձաքննության՝ աղջկան գանգի վնասվածքներ է հասցվել, նրան խեղդել են գարոտի օգնությամբ և, հավանաբար, սեռական բռնության են ենթարկել։ Ջոնբենեթի ներքնազգեստի վրա արյան հետքեր են հայտնաբերվել, որ պատկանել անհայտ անձի, որ հետո պարզվել է, տղամարդ է եղել։

## Հետաքննություն
Ջոնբենեթի սպանությունը 1990-ական թվականներին ԱՄՆ-ի ամենաաղմկահարույց հանցագործություններից մեկը դարձավ։ Հետաքննությունը երկար ժամանակ որոշակի արդյունքների չէր կարողանում հասնել։ Հիմնական կասկածյալների թվում էին աղջկա ծնողները։ Սպանությունն ուղեկցվում էր բազմաթիվ շշուկներով և կասկածանքներով։ 2005 թվականին գենետիկ փորձաքննությունը պարզեց, որ զոհի ներքնազգեստի արյունը չէր պատկանում ծնողներին։ Նաև համընկնումներ չգտնվեցին ԱՄՆ Հետաքննությունների ազգային բյուրոյի տվյալների բազայում։

Ջոնբենեթի մահվանից հետո Ռեմսի ամուսինները որդու հետ տեղափոխվեցին Միչիգան նահանգի հյուսիսում գտնվող Շառլևուա փոքրիկ քաղաք։ 2006 թվականի հունիսի 24-ին Պատրիսիա Ռեմսին մահացավ ձվարանների քաղցկեղից, որն իր մոտ հայտնաբերվել էր դեռ 1993 թվականին։ Նույն թվականի օգոստոսին գտնվեց Ջոնբենեթի սպանության մեջ կասկածվող ևս մեկ անձ՝ Ջոն Մարկ Կառը, որը հետագայում արդարացվեց։

2010 թվականի հոկտեմբերին գործը կրկին բացվեց, անցկացվեցին նոր հարցումներ, ինչպես նաև ԴՆԹ-ի փորձաքննություն՝ նորագույն մեթոդների օգտագործմամբ։

2013 թվականի հոկտեմբերի 25-ին նոր փաստաթղթեր հայտնվեցին, որ ցույց էին տալիս, որ 1999 թվականին մեծ ժյուրին գործի փաստաթղթերը բավարար է համարել ծնողներին իրենց դստեր սպանության մեջ մեղադրելու համար, սակայն այդ ժամանակվա դատախազ Ալեքս Հանթերը հրաժարվել էր ստորագրել մեղադրական եզրակացությունը՝ փաստերը անբավարար համարելով։

## Տես նաև
* Քեյսի Էնթոնիի գործ

## Ծանոթագրություններ

Կատեգորիա:Սպանություն
Կատեգորիա:Չբացահայտված սպանություններ ԱՄՆ-ում
Դյուլա Յուհաս

**Դյուլա Յուհաս** (, ), հունգարացի բանաստեղծ, Բաումգարտեն մրցանակի դափնեկիր։

## Կենսագրություն
Դյուլա Յուհասը ծնվել է Սեգեդում։ 1902 թվականին ավարտել է տեղի ծխական դպրոցը, այնուհետև՝ Բուդապեշտի համալսարանը։ 1912 թվականին լատիներեն է դասավանդել դպրոցում։ Եղել է սոցիալ-դեմոկրատական շարժման կողմնակից. Առաջին բանաստեղծությունները տպագրվել են 1899 թվականին Սեգեդի թերթերում։

Տառապել է դեպրեսիայով։ Մի քանի անգամ փորձել է ինքնասպան լինել։ Առաջինը փորձ արել է 1907 թվականի փետրվարի 9-ին։ 1928 թվականին նրան նշանակվել է ամսական թոշակ։ 1929 թվականին առաջիններից է եղել, ով ստացել է Բաումգարտեն մրցանակ։ 1930-ական թվականներին բուժվել է հոգեբուժարանում։ 1937 թվականին ինքնասպանություն է գործել։

## Ստեղծագործություններ
Ստեղծագործական սկզբնական շրջանում («Բանաստեղծներ», 1907, «Վերջին այգեկութ», 1918, «Իմ կյանքը», 1925) հետևել է դեկադենտներին, սակայն այդ ժամանակ էլ նրան բնորոշ են եղել հայրենասիրական և սոցիալական մոտիվները։ Բուրժուա-դեմոկրատական, ապա նաև սոցիալիստական հեղափոխությունների տարիներին (1918-1919) Յուհասը հանդես է եկել իբրև իմպերիալիզմի հակառակորդ։ Իր բանաստեղծությունների ժողովածուներում կերտել է հունգար աշխատավոր ու բանվոր մարդու հավաքական կերպարը, արտահայտել է նրա ապրումներն ու ակնկալիքները։

## Պատկերասրահ

Szeged-juhasz1.jpg
TóthSándorJuhászGyulaKJ.jpg
Memorial tablet Juhász Gyula 2.jpg
Statue of Gyula Juhász.JPG


## Ծանոթագրություններ

## Արտաքին հղումներ
Դյուլա Յուհասի ստեղծագործությունների թարգմանությունը Մ. Ցեսարսկու կողմից

Կատեգորիա:20-րդ դարի բանաստեղծներ
Կատեգորիա:Անձինք նամականիշերի վրա
Կատեգորիա:Բուդապեշտի համալսարանի շրջանավարտներ
Կատեգորիա:Ինքնասպան գրողներ
Կատեգորիա:Հունգարացի բանաստեղծներ
Կատեգորիա:Հունգարացի գրողներ
Կատեգորիա:Հունգարացի լրագրողներ
Խորհրդարանական ընտրություններն Էստոնիայում (1920)

**[[Ռիյգիկոգու]] առաջին ընտրությունները** անցկացվել են 1920 թվականի նոյեմբերի 27-ից 29-ը։ Սա եղել է 1920 թվականի սահմանադրության առաջին ընտրությունները։ Նոր խորհրդարանում ընտրվել են 100 կուսակցական պատգամավորներ 10 մարզերի համար։ Կուսակցություններն ունեն մի քանի ցուցակներ մի մարզի համար։ Տեղերը բաշխվում են պետական պակարդակով, ձայները տարբեր ցանկերով ըստ քաղաքական դիրքորոշման։ Այնուհետև տեղերը բաշխվում են ըստ Դոնդտաի բանաձևի։ Դրանից հետո նույն բանաձևով կուսակցության համար նախատեսված մեկ տեղը բաշխվում է տարբեր ցուցակների։

## Արդյունքներ

## Տես նաև
* Ընտրություններ Էստոնիայում

## Ծանոթագրություններ

* II Riigikogu valimised : 5.-7. mail 1923 / Riigi Statistika Keskbüroo = Élections au parlement : de 5.-7. mai 1923 / Bureau Central de Statistique de l'Estonie - Tallinn : Riigi Statistika Keskbüroo, 1923 (Tallinn : Tallinna Eesti Kirjastus-Ühisus ; Narva : M. Minis)

Կատեգորիա:Էստոնիայի պատմություն
Կատեգորիա:Էստոնիայի քաղաքականություն
Վիլհելմ Անդերսոն

**Վիլհելմ Ռոբերտ Կարլ Անդերսոն** (, ), գերմանական ծագմամբ էստոնառուսական աստղաֆիզիկոս, հայտնի է աստղերի ֆիզիկական կազմության հետազոտություններով։

## Կենսագրություն
Վիլհելմ Անդերսոնը ծնվել է Մինսկում (այժմ՝ Բելառուսիա) բնիկ գերմանացիների ընտանիքում։ Նրա կրտսեր եղբայրներն են հայտնի մաթեմատիկոս Օսկար Անդերսոնը (1887-1960) և բանահավաք Վալտեր Անդերսոնը (1885-1962)։ Պատանեկան տարիներն անցել են Կազանում, որտեղ նրա հայրը՝ Նիկոլայ Անդերսոնը (1845-1905) Կազանի համալսարանի դասախոս էր և զբաղվում էր ուգրո-ֆիննական լեզուների ուսումնասիրությամբ։

Վիլհելմը սովորել է նույն համալսարանում՝ 1909 թվականին ավարտելով մաթեմատիկայի և գիտության ֆակուլտետը։ 1910-1928 թվականներին որպես ֆիզիկայի ուսուցիչ աշխատել է Սամարայում, 1918-ից՝ Մինսկում։ Եղբոր՝ Վալտեր Անդերսոնի հետ 1920 թվականին տեղափոխվել է Տարտու (Էստոնիա)։ 1923 թվականին Տարտուի համալսարանում ստանում է աստղագիտության մագիստրոսի աստիճան, իսկ 1927 թվականին դառնում է գիտությունների դոկտոր, նրա դիսերտացիան նվիրված էր արևապսակի ֆիզիկային։ Որակավորման բարձրագույն փուլն անցել է 1934 թվականին։ 1936 թվականին դարձել է Տարտուի համալսարանի ընթերակա պրոֆեսոր։ Ինչպես շատ բալթիական գերմանացիներ, 1939 թվականի վերջին վերաբնակեցվում է Գերմանիայում, որտեղ որոշ ժամանակ անց մահանում է Մեզերից-Օբրավալդե առողջարանում ()։

Անդերսոնի ամենահայտնի գիտական աշխատությունը վերաբերում է սպիտակ թզուկ աստղերի զանգվածի վերին սահմանին՝ հրատարակված 1929 թվականին Տարտուում։ Այժմ այդ մեծությունը կրում է Չանդրասեկարի մեծություն անունը։ Անդերսոնի անունն է կրում Սթոուներ-Անդերսոնի հավասարումը։

## Ընտրյալ աշխատություններ
* *Über die Existenzmöglichkeit von kosmischem Staube in der Sonnenkorona.* 	Zeitschrift für Physik 28, Berlin, 1924.
* *Über die Grenzdichte der Materie und der Energie.* Zeitschrift für Physik 56, Berlin, 1929.

## Ծանոթագրություններ

## Աղբյուրներ
*
*
*

## Արտաքին հղումներ
*Վիլհելմ Անդերսոնի հրապարակումները Աստղաֆիզիկայի համակարգի տվյալների ցանկում

Կատեգորիա:Գերմանացի աստղաֆիզիկոսներ
Կատեգորիա:Էստոնացի աստղագետներ
Կատեգորիա:Էստոնացի ֆիզիկոսներ
Կատեգորիա:Տարտուի համալսարանի շրջանավարտներ
Կորեական ազգանունների ցանկ

thumb|right|280px|Կորեայի բնակչության 46%-ը կրում է Կիմ, Լի և Փակ ազգանունը

Սա հանգըլով և հանջայով ներկայացված **կորեական ազգանունների ցանկ** է։

Կորեական ազգանուններից ամենից տարածվածը (Հարավային Կորեայում) Կիմն է, հաջորդաբար՝ Լին և Փակը։ Միասնաբար այս 3 ազգանունները կազմում են կորեական էթնիկ բնակչության ազգանունների կեսը։

Այստեղ ներկայացված են կորեական 286 ազգանուն։ Սակայն յուրաքանչյուր ազգանուն բաժանված է մի քանի տոհմի (բոն-գվոն), և անձի ազգանունը որոշելու համար անհրաժեշտ է մարդու տոհմի նույնացումը։

* Վերաբերում է միայն 梁-ին և 樑-ին։
* Վերաբերում է միայն 呂-ին։
* Վերաբերում է միայն 連-ին։
* Վերաբերում է միայն 劉-ին։
* Վերաբերում է միայն 李-ին։
* Վերաբերում է միայն 林-ին։

## Տես նաև
*Կորեական անուն
*Կորեերեն

## Ծանոթագրություններ

## Արտաքին հղումներ
*  Degrees of Courtesy and Communication Styles in the Korean Language, by K. B. Kurotchenkо.

Կատեգորիա:Կորեական ազգանուններ
Կատեգորիա:Ցանկեր:Հարավային Կորեա
Տալլինի անգլիական քոլեջ

**Տալլինի անգլիական քոլեջ** (), միջնակարգ քոլեջ Էստոնիայի Տալլին քաղաքում, անգլերենի խորացված ուսուցմամբ։ Այն ունի տարրական, միջին և ավագ դասարաններ, աշակերտները 7-ից 18 տարեկան են։

## Պատմություն
Քոլեջի պատմությունը սկսվում է 1940 թվականից, երբ Տալլինի թիվ յոթերորդ միջնակարգ դպրոցը բացվեց Տալլինի ֆրանսիական և Ջակոբ Վեսթլոմն դպրոցի միավորումից։ Դպրոցը տեղակայված է Հարիդուս շենքի մոտ, որն էլ կառուցվել է Ֆրանսիական Լիցեյումի համար 1937 թվականին։ Աշակերտները պարտավոր են միանալ այլ դպրոցների։ Վերջապես դպրոցը դարձավ սովետական Էստոնիայի էլիտար անգլիական դպրոցներից մեկը։ 1996 թվականին դպրոցը վերանվանվում է «Տալլինի անգլիական դպրոց», որն էլ տեղափոխվեց իր ներկայիս տարածք՝ Տալլինի սրտում։

## Նշանավոր աշակերտներ
* Յոկո Ալենդեր, ճարտարապետ
* Ռեյն Լանգ, մշակույթի նախարար
* Մարիա Լիստրա, սոպրանո
* Միխել Ռաուդ, երգիչ, կիթառահար և ժուրնալիստ

## Ծանոթագրություններ

Կատեգորիա:Կրթությունն Էստոնիայում
Լիդիա Մեյ

**Լիդիա Մեյ** (*Լիդիա Յուհանի Ստարկոպֆ-Մեյ*, , 2 հուլիսի, 1896, Հիյումաա - 14 սեպտեմբերի, 1965, Տալլին), էստոնացի նկարչուհի-ջրանկարիչ, նատյուրմորտների վարպետ։

## Կենսագրություն
Լիդիա Մեյը ծնվել է 1896 թվականի հուլիսի 2-ին էստանական Հիյումաա կղզում՝ նավապետի ընտանիքում։ Նա եղել է ընտանիքի երեք երեխաներից երկրորդը։ Երեք քույրերն էլ հետագայում իրենց կյանքը նվիրել են արվեստին. Լիդիան ու Նատալյան զբաղվել են նկարչությամբ՝ դառնալով 1920-ական թվականներին էստոնական արվեստում ծավալված «Նոր իրեղենություն» ուղղության ներկայացուցիչներ, իսկ Քրիստինա Մեյը դարձել է քանդակագործ։

1915 թվականին Լիդիա Մեյն ավարտել է Տալլինի իգական գիմնազիան, այնուհետև մինչև 1918 թվականը ճարտարապետություն է սովորել Պետրոգրադի Կանանց ճարտարագիտական ինստիտուտում։ Դրանից հետո վերադարձել է Էստոնիա։ 1920-1921 թվականներին Լիդիա Մեյը՝ որպես նկարչության ուսուցչուհի, աշխատել է Տարտուի մանկավարժական քոլեջում։ Որպես ջրանկարիչ՝ Լիդիա Մեյը ճանաչում է ձեռք բերել 1920-ական թվականների վերջին. նրա նկարները ցուցադրվել են Ամստերդամում, Ռիգայում, Հելսինկիում, Բեռլինում և այլ քաղաքներում կազմակերպված ցուցահանդեսներում։ 1940-ական թվականների սկզբին Լիդիա Մեյն զբաղվել է մանկական գրքերի նկարազարդումներով։ Լիդիա Մեյի նատյուրմորտներն աչքի են ընկնում վառ ու հարուստ գույներով։

1925 թվականին Լիդիա Մեյը դարձել է Էստոնիայի Կերպարվեստի նկարիչների կենտրոնական միության (EKKKÜ) անդամ, 1931-1935 թվականներին անդամակցել է Էստոնացի նկարիչների միությանը (EKR), իսկ 1936 թվականին նա դարձել է Կիրառական արվեստի միության (RaKü) անդամ։ Լիդիա Մեյը Էստոնիայի նկարիչների միության անդամ է 1946 թվականից։

1920-1928 թվականներին Լիդիա Մեյն ամուսնացած է եղել քանդակագործ Անտոն Ստարկոպֆի հետ, այդ պատճառով էլ երբեմն հիշատակվում է որպես Լիդիա Մեյ-Ստարկոպֆ։

Լիդիա Մեյը մահացել է 1965 թվականի սեպտեմբերի 14-ին Տալլինում։

Լիդիա Մեյի նկարները, աշխատանքները պահվում են Էստոնիայի գեղարվեստական թանգարանում։

## Ծանոթագրություններ

## Արտաքին հղումներ
* Ինքնանկար (1931) 
* Mai Lewin: Neue Sachlichkeit in Estonian Art 
* Pihlak, Elvi: «*Lydia Mei — Natüürmortide ja lillemaalide meister*» in: *Kunst* Vol. 1962,1 pgs 16-20. Tallinn.

Կատեգորիա:Էստոնացի նկարչուհիներ
Կատեգորիա:20-րդ դարի նկարչուհիներ
Կարապետ Նշանյան

**Կարապետ (Շառլ) Նշանյան** (), հայ նկարիչ։

## Կենսագրություն
Կարապետ Նշանյանը ծնվել է Կոստանդնուպոլսում, որտեղ ստացել է նախնական գեղարվեստական կրթություն, աշակերտել՝ Է. Գիյեմեին։ Սովորել է Նեապոլի գեղեցիկ արվեստների դպրոցում՝ է Դ. Մորելլիի մոտ։ Բաքվում, Թիֆլիսում, Վլադիկավկազում նկարել է պատկերներ եկեղեցիների համար և դիմանկարներ։ 1906 թվականին հաստատվել է Փարիզում, հաճախել Ժուլիան ակադեմիա։

Ստեղծագործություններից գտնվում են Հայաստանի ազգային պատկերասրահում։

## Ստեղծագործություններ
Նշանյանի ուշագրավ գործերից է «Հայկական հարսանիք Մուշում» կտավը, որն արտատպվել է Ֆ. Մակլերի Ֆրանսիան և Հայաստանը արվեստի ու պատմության միջով (1917) գրքում։ Կտավը ներկայացնում է հայկական օջախ՝ հարսանյաց խնջույքի մասնակիցներով։ Դիտողի ուշադրության կենտրոնում ազգային տարազն ու կեցաղային առարկաներն են։
* «Մշեցիների հարսանիքը»
* «Պոլսեցի հայը»
* «Եգիպտացի պարուհին»
* «Թուրք երաժիշտը»
* «Դերվիշը»
* «Պանդուխտի նամակը» (1897, ՀԱՊ)
* «Կնոջ դիմանկար» (1897, ՀԱՊ)

## Ծանոթագրություններ

Կատեգորիա:Ֆրանսահայ նկարիչներ
Ազգային հնագիտական թանգարան (Տիրանա)

**Ազգային հնագիտական թանգարան** (ալբաներեն՝ Muzeu Arkeologjik Kombëtar ne Tirane), ազգային հնագիտական թանգարան Ալբանիայի մայրաքաղաք Տիրանայում։

## Պատմություն
Թանգարանը բացվել է 1948 թվականի նոյեմբերի 1-ին։ ՄԻնչև 1976 թվականը գործել է որպես հնագիտական-ազգագրական թանգարան։

Համարվում է Ալբանիայի գիտությունների ակադեմիային փոխկապակցված ինստիտուտ և ներառում է նախապատմական և պատմական ժամանակներից մինչև միջնադար ժամանակահատվածն ընդգրկող ցուցանմուշներ։ Թանգարանը պատասխանատու է նաև անցկացնելու հնագիտական արշավներ երկրում և նմանատիպ այլ թանգարաններում, այդ թվում նաև Դուրրասի հնագիտական թանգարանում։ Թանգարանն ունի գրադարան, որի հավաքածուն կազմում է 7200 միավոր։

## Պատկերասրահ

Tirana, museo archeologico, veduta posteriore e cortile 07.JPG
Artemis Hekate, 3rd century B. C., Apollonia. - Limestone, 91.5 cm. Archaeological Museum of Tirana.jpg


## Ծանոթագրություններ

Կատեգորիա:1948 Ալբանիայում
Կատեգորիա:1948 հիմնադրված թանգարաններ
Կատեգորիա:Ալբանիայի ազգային թանգարաններ
Կատեգորիա:Ալբանիայի հնագիտական թանգարաններ
Կատեգորիա:Տիրանա
Դեդալոս

**Դեդալոս**, հին հունական ավանդազրույց։ Աթենացի ավանդական ճարտարապետ Դեդալոսը, իբր, նախանձից սպանելով իր աշակերտին, փախել է Կրետե, որտեղ Մինոս թագավորի հրամանով Մինոտավրոս հրեշի համար կառուցել է Լաբիրինթոս։ Բայց երբ Մինոսի դուստր Արիադային սովորեցրել է հրեշին սպանած Թեսևսին Լաբիրինթոսից ազատելու հնարը, Իկարոս որդու հետ բանտարկվել է Լաբիրինթոսում։ Այնտեղից փախել են Դեդալոսի պատրաստած արհեստական թևերով։ Պատանի Իկարոսը շատ է մոտեցել արևին, հալվել են թևերի փետուրներն ամրացող մոմերը, և նա ընկել է Էգեյան ծով։ Հայրը որդուն թաղել է մերձակա կղզում, որն այնուհետև կոչվել է Իկարիա։ Կրետեի հին արձանագրություններում Դեդալոսը հիշվում է որպես արհեստները հովանավորող աստվածություն։ Հետագայում երբեմն նույնացվել է Հեփեստոսին։ Հնագույն շատ կոթողնոր վարագրվել են Դեդալոսին։ Իսկ աթենացի արվեստագետ Դեդալյանների տոհմը նրան համարել է իր նախնին։

## Ծանոթագրություններ

## Տես նաև
* (1864) Դեդալոս
Դուրրասի հնագիտական թանգարան

**Դուրրասի հնագիտական թանգարան** (), 1951 թվականին Ալբանիայի Դուրրաս քաղաքում հիմնադրված թանգարան։ Համարվում է երկրի ամենամեծ հնագիտական թանգարանը։ Թանգարանը գտնվում է ծովափին մոտ, նրա հյուսիսային պատը VI դարի բյուզանդական պատ է, որը կառուցվել է վեստգոթերի 481 թվականի արշավանքներից հետո։ 1997 թվականի Ալբանիայի ապստամբության ժամանակ թանգարանը լուրջ վնասներ է կրել։

## Հավաքածու
Թանգարանի հավաքածուն բաղկացած է Դուրրասի հնագույն վայրերից գտնված իրերից, ինչպես նաև ներառում է Հին Հունաստանի, հելլենականության և հռոմեական ժամանակաշրջանների հավաքածուներ։ Հատկանշական են հռոմեական թաղման արարողակարգի իրերը, քարե սարկոֆագները, Դուրրասի գեղեցկուհին խճանկարը, Վեներա աստվածուհու մանրաքանդակ կիսանդրիները։

## Վերակառուցում
2010 թվականին Դուրրասի հնագիտական թանգարանն ամբողջովին վերակառուցվել է։ Չնայած թանգարանը ներառում է կարևորագույն հնագիտական նմուշներ, այն անկախ կառույց չէ և գործում է Դուրրասի հուշարձանների տարածքաշրջանային տնօրինության ներքո։ Թանգարանին աջակցում են Ալբանիայի հնագիտական ինստիտուտը և Գիտությունների ակադեմիան։

Ալբանիայի տուրիզմի, մշակույթի, երիտասարդության և սպորտի նախարարության կողմից բացվել է հիմնադրամ՝ թանգարանին նոր գիտական բաժին, անձնակազմ, լաբորատորիա և վարչական կազմ ապահովելու համար։ Վերակառուցման ընցաքում ի հայտ են եկել խնդիրներ. թանգարանը, գտնվելով ծովի մոտ, աղի յոդային պարունակության և խոնավության պատճառով բախվում է էրոզիայի վտանգների։

Թանգարանը վերաբացվել է 2015 թվականի մարտի 20-ին վարչապետ Էդի Ռամայի կողմից։

Գործում է ամեն օր, բացի երկուշաբթի օրերից, ժամը՝ 9:00-15:00։

## Ծանոթագրություններ

Կատեգորիա:1951 հիմնադրումներ Ալբանիայում
Կատեգորիա:1951 հիմնադրված թանգարաններ
Կատեգորիա:Ալբանիայի թանգարաններ
Կատեգորիա:Դուրրաս
Կատեգորիա:Հնագիտությունը Ալբանիայում
Մոնֆերիե

**Մոնֆերիե** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09206։

## Բնակչություն
Համայնքի բնակչությունը 2008 թվականին կազմում էր 647 մարդ։

## Տնտեսություն
2007 թվականի տվյալներով 423 աշխատունակ տարիքի մարդկանցից (15-64 տարեկան) 300-ը տնտեսապես ակտիվ էին, 123-ը անգործունակ (ակտիվության ցուցանիշը 70,9 %, 1999 թվականին եղել է՝ 74,6 %)։ 300 աշխատունակ բնակիչներից 258-ը աշխատում էին (148 տղամարդ և 110 կին), անաշխատանք էին 42-ը (22 տղամարդ և 20 կին)։ 123 անգործունակ մարդկանցից 39-ը աշակերտներ կամ ուսանողներ են, 38-ը թոշակառու, 46-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Մուլեն Նեֆ (Արյեժի գավառ)

**Մուլեն Նեֆ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09213։

## Բնակչություն
Համայնքի բնակչությունը 2008 թվականին կազմում էր 197 մարդ։

## Տնտեսություն
2007 թվականի տվյալներով 110 աշխատունակ տարիքի մարդկանցից (15-64 տարեկան) 71-ը տնտեսապես ակտիվ էին, 39-ը անգործունակ (ակտիվության ցուցանիշը 64,5 %, 1999 թվականին եղել է՝ 56,1 %)։ 71 աշխատունակ բնակիչներից 57-ը աշխատում էին (29 տղամարդ և 28 կին), անաշխատանք էին 14-ը (5 տղամարդ և 9 կին)։ 39 անգործունակ մարդկանցից 8-ը աշակերտներ կամ ուսանողներ են, 14-ը թոշակառու, 17-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Տալլինի հրեական դպրոց

**Տալլինի հրեական դպրոց** (), դպրոց Էստոնիայում, Տալլինի կենտրոնում։

## Պատմություն
Հրեական դպրոցը կառուցվել է Երկրորդ համաշխարհային պատերազմից հետո։ Երբ սկսվեց պատերազմը՝ դպրոցը փակվեց և ծովային բանակի կենտրոնը հենց այնտեղ էր։ 1990 թվականին դպրոցը վերաբացվում է, այդ ժամանակ դպրոցում սովորում էր 350 աշակերտ։

Սամուել Գուրին եղել է դպրոցի տնօրենը 1925 թվականից մինչ դպրոցի փակվելը՝ 1940 թվական։ Վերաբացումից հետո՝ 1990-ից 1993 թվականներին դպրոցը տնօրինում էր Ավիվիվա Գլուհոսովկայան։ 1993 թվականից մինչև 2009 թվականի հունիսի 21-ը դպրոցը տնօրինեց Միհաիլ Բեիլինսոնը, նրան հաջորդեց Սամուել Գոլոբը, ով ղեկավարեց դպրոցը մինչև 2010 թվականը, նրանից հետո դպրոցը մինչ այսօր ղեկավարում է Իգոր Լիրիսմանը։

## Ֆակուլտետները և հարմարությունները
Դպրոցում աշխատում են 30 ուսուցիչներ, Եբրայերենի ուսուցիչը եկել է Իսրայելից։ Ամեն տարի դպրոցում իրականացվում է վերանորոգում, քանի որ շենքը շատ հին է, կան շատ խնդիրներ կապված շինության հետ։ Պետությունը չի կարող ֆինանսավորել դպրոցին որովհետև այն պատկանում է Էստոնիայի հրեական համայնքին։

Մոտավորապես 3000 հրեաներ բնակվում են Էստոնիայում, նրանց մեծամասնությունը Տալլին քաղաքում, բայց շատ հրեա ընտանիքներ իրենց երեխաներին ուղարկում են հասարակական դպրոցներ, պատճառներից մեկը դպրոցի ռուսերեն ուսուցումն է, իսկ այն գնահատվում է։ Էստոնիայի հրեական համայնքը խոսում է Էստոներեն։ Տալլինի հրեական դպրոցում կան երեք լրացուցիչ դասընթացներ՝ եբրայերեն, հրեական պատմություն և հրեական ավանդույթներ։

## Ծանոթագրություններ

Կատեգորիա:Էստոնիայի դպրոցներ
Տալլինի երաժշտական ավագ դպրոց

**Տալլինի երաժշտական ավագ դպրոց** (Էստոներեն՝ Tallinna Muusikakeskkool), համարվում է հատուկ երաժշտական ավագ դպրոց Էստոնիայի՝ Տալլին քաղաքում։

## Պատմություն
Դպրոցը հիմնադրվել է 1961 թվականին, նպատակն էր ապահովել բարձր մակարդակի դիմորդնեեր *Տալլինի պետական կոնսերվատորիայում* (ներկայիս՝ Էստոնիայի երաժշտության և թատրոնի ակադեմիա)։ Իր գոյության ընթացքում այն արդեն հասցրել է հաջողությամբ իրագործել նպատակը, շրջանավարտների 80-100 տոկոսը իրենց ուսումը շարունակում է կամ Էստոնիայի երաժշտության և թատրոնի ակադեմիայում կամ էլ արտերկրի երաժշտական ակադեմիաներում։

Սա Էստոնիայի միակ դպրոցն է որն ապահովում է մասնագիտական երաժշտական կրթության հետ մեկտեղ սովորեցնում է ընդհանուր առաջնային և երկրորդական ծրագրեր։ Այս համակարգը կատարվում է նրա համար, որ ուսանողները ավարտելուց հետո հնարավորություն ունենան շարունակել երաժշտական կարիերան կամ ընտրել այլ ոլորտ։

Աշխատակազմի թվում կա 38 ավագ ուսուցիչներ, որոնցից 23-ը որոկավորված են դասավանդել համալսարանի մակարդակով։

## Նշանավոր աշակերտներ
Կամպոզիտերներ՝
* Հելենա Տուլվե
* Ռենե Էսպերե
* Լեպո Սումերա
* Ուրմաս Սիսասկ
* Ռեին Ռաննապ

Դիրիժորներ՝
* Տոլու Կալյուստե
* Արվո Ոլմեր
* Անու Տալի
* Օլարի Էլթս
* Էրկի Պեհկ
* Միկկ Մըրվի

Դաշնակահարներ՝
* Պեեպ Լասման
* Կալլե Րանդալու
* Իվարի Իլյա
* Մարկո Մարտին
* Ստեն Լասսման
* Միհկել Պոլլ

## Ծանոթագրություններ

## Աղբյուրներ
* Գլխավոր կայք 

Կատեգորիա:Էստոնիայի դպրոցներ
Մուլի (համայնք)

**Մուլի** (), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Սեն Ժիրոն շրջանի Սեն Ժիրոն կանտոնի կազմի մեջ։ 
Համայնքի INSEE կոդ՝ 09214։

## Բնակչություն
Համայնքի բնակչությունը 2008 թվականին կազմում էր 793 մարդ։

## Տնտեսություն
2007 թվականի տվյալներով 482 աշխատունակ տարիքի մարդկանցից (15-64 տարեկան) 352-ը տնտեսապես ակտիվ էին, 130-ը անգործունակ (ակտիվության ցուցանիշը 73,0 %, 1999 թվականին եղել է՝ 73,0 %)։ 352 աշխատունակ բնակիչներից 332-ը աշխատում էին (180 տղամարդ և 152 կին), անաշխատանք էին 20-ը (10 տղամարդ և 10 կին)։ 130 անգործունակ մարդկանցից 39-ը աշակերտներ կամ ուսանողներ են, 62-ը թոշակառու, 29-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Նալզան

**Նալզան** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լավլանե կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09215։

## Բնակչություն
Համայնքի բնակչությունը 2008 թվականին կազմում էր 141 մարդ։

## Տնտեսություն
2007 թվականի տվյալներով 84 աշխատունակ տարիքի մարդկանցից (15-64 տարեկան) 56-ը տնտեսապես ակտիվ էին, 28-ը անգործունակ (ակտիվության ցուցանիշը 66,7 %, 1999 թվականին եղել է՝ 62,5 %)։ 56 աշխատունակ բնակիչներից 51-ը աշխատում էին (27 տղամարդ և 24 կին), անաշխատանք էին 5-ը (2 տղամարդ և 3 կին)։ 28 անգործունակ մարդկանցից 3-ը աշակերտներ կամ ուսանողներ են, 16-ը թոշակառու, 9-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Նեսկյու

**Նեսկյու** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09216։

## Բնակչություն
Համայնքի բնակչությունը 2008 թվականին կազմում էր 70 մարդ։

## Տնտեսություն
2007 թվականի տվյալներով 45 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 11-ը անգործունակ (ակտիվության ցուցանիշը 75,6 %, 1999 թվականին եղել է՝ 80,0 %)։ 34 աշխատունակ բնակիչներից 31-ը աշխատում էին (15 տղամարդ և 16 կին), անաշխատանք էին 3-ը (1 տղամարդ և 2 կին)։ 11 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 3-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Նիո (Արյեժի գավառ)

**Նիո** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09217։

## Բնակչություն
Համայնքի բնակչությունը 2008 թվականին կազմում էր 193 մարդ։

## Տնտեսություն
2007 թվականի տվյալներով 107 աշխատունակ տարիքի մարդկանցից (15-64 տարեկան) 70-ը տնտեսապես ակտիվ էին, 37-ը անգործունակ (ակտիվության ցուցանիշը 65,4 %, 1999 թվականին եղել է՝ 58,6 %)։ 70 աշխատունակ բնակիչներից 64-ը աշխատում էին (38 տղամարդ և 26 կին), անաշխատանք էին 6-ը (4 տղամարդ և 2 կին)։ 37 անգործունակ մարդկանցից 10-ը աշակերտներ կամ ուսանողներ են, 12-ը թոշակառու, 15-ը անաշխատունակ էին այլ պատճառներով։

## Տեսարժան վայրեր
* Նիո քարանձավ
* Նիո պիրենեյան թանգարան

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Օդրեսեն

**Օդրեսեն** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09026։

## Բնակչություն
Համայնքի բնակչությունը 2008 թվականին կազմում էր 116 մարդ։

## Տնտեսություն
thumb|200px|left|Եկեղեցի
2007 թվականի տվյալներով 64 աշխատունակ տարիքի մարդկանցից (15-64 տարեկան) 45-ը տնտեսապես ակտիվ էին, 19-ը անգործունակ (ակտիվության ցուցանիշը 70,3 %, 1999 թվականին եղել է՝ 59,3 %)։ 45 աշխատունակ բնակիչներից 41-ը աշխատում էին (22 տղամարդ և 19 կին), անաշխատանք էին 4-ը (3 տղամարդ և 1 կին)։ 19 անգործունակ մարդկանցից 3-ը աշակերտներ կամ ուսանողներ են, 10-ը թոշակառու, 6-ը անաշխատունակ էին այլ պատճառներով։

## Տեսարժան վայրեր
* Սեն Մարտեն եկեղեցի
* Նոտր Դամ դը Տրամեսեգ եկեղեցի

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ